jkorsvik/nowiki_second_scrape_merged huggingface dataset:
Den åttende Razzie-utdelingen

Den åttende Golden Raspberry Awards-seremonien ble avholdt den 10. april 1988 på Hollywood Roosevelt Hotel. Utdelingen skulle presentere det dårligste filmindustrien hadde å tilby i filmåret 1988. Filmen Leonard Part 6 ble «mestvinnende» med tre priser av fem nominasjoner. Listen over nominerte er som følger, med «vinnerne» uthevet med fet skrift:


== Verste film ==
Leonard Part 6 (Columbia), produsert av Bill Cosby

Ishtar (Columbia),produsert av Warren Beatty
Haisommer – hevnen (Universal), produsert av Joseph Sargent
Tøffe karer danser ikke (Cannon Films), produsert av Menahem Golan og Yoram Globus
Who's That Girl? (Warner Bros.), produsert av Rosilyn Heller og Bernard Williams


== Verste skuespiller ==
Bill Cosby i Leonard Part 6

Haien Bruce i Haisommer – hevnen
Judd Nelson i From the Hip
Ryan O'Neal i Tøffe karer danser ikke
Sylvester Stallone i Over the Top


== Verste skuespillerinne ==
Madonna i Who's That Girl?

Lorraine Gary i Haisommer – hevnen
Sondra Locke i Ratboy
Debra Sandlund i Tøffe karer danser ikke
Sharon Stone i Allan Quatermain og jakten på den gyldne by


== Verste mannlige birolle ==
David Mendenhall i Over the Top

Billy Barty i Masters of the Universe
Tom Bosley i Million Dollar Mystery
Michael Caine i Haisommer – hevnen
Mack Dryden og Jamie Alcroft i Million Dollar Mystery


== Verste kvinnelige birolle ==
Daryl Hannah i Wall Street

Gloria Foster i Leonard Part 6
Mariel Hemingway i Supermann IV
Grace Jones i Siesta
Isabella Rossellini i Siesta og Tough Guys Don't Dance


== Verste regissør ==
Norman Mailer for Tøffe karer danser ikke (delt førsteplass)Elaine May for Ishtar (delt førsteplass)

James Foley for Who's That Girl?
Joseph Sargent for Haisommer – hevnen
Paul Weiland for Leonard Part 6


== Verste manus ==
Leonard Part 6, manus av Jonathan Reynolds, historie av Bill Cosby

Ishtar, skrevet av Elaine May
Haisommer – hevnen, manus av Michael deGuzma, basert på figurer skapt av Peter Benchley
Tøffe karer danser ikke, manus av Norman Mailer, basert på hans roman
Who's That Girl?, manus av Andrew Smith og Ken Finleman, historie av Andrew Smith


== Verste nykommer ==
David Mendenhall i Over the Top

The Garbage Pail Kids (Ali Gator, Greaser Greg, Nat Nerd, Foul Phil, Messy Tessie, Valerie Vomit og Windy Winston) i The Garbage Pail Kids
David og Peter Paul («The Barbarian Brothers») i The Barbarians
Debra Sandlund i Tøffe karer danser ikke
Jim Varney i Ernest Goes to Camp


== Verste «originale» sang ==
«I Want Your Sex» fra Beverly Hills purk II, skrevet av George Michael

«El Coco Loco (So, So Bad)» fra Who's That Girl?, skrevet av Coati Mundi
«Let's Go to Heaven in My Car» fra Politiskolen 4 - borgere på vakt, skrevet av Brian Wilson, Eugene E. Landy og Gary Usher
«Million Dollar Mystery» fra Million Dollar Mystery, skrevet av Barry Mann og John Lewis Parker
«You Can Be a Garbage Pail Kid» fra The Garbage Pail Kids, skrevet av Michael Lloyd


== Verste spesialeffekt ==
Haisommer – hevnen

The Garbage Pail Kids
Supermann IV


== Eksterne lenker ==
Offisielt sammendrag av utdelingen
Nominasjoner og priser Arkivert 16. mai 2008 hos Wayback Machine. på Internet Movie Database
Risikostyring

Risikostyring er aktiviteter for å identifisere, estimere og kontrollere kostnader og inntekter knyttet til risiko. Hensikten er å minimere tap og maksimere inntjening. En rekke ulike disipliner og sektorer søker støtte fra risikostyring. Eksempelvis innenfor økonomi, datasikkerhet og ved drift av kjernekraftverk. I en del norsk litteratur brukes også begrepet usikkerhetsstyring for å referere til risikostyring.Det vil alltid være en sammenheng mellom risiko og gevinst. Risikostyring er prosessen for å oppnå kort- og langsiktig balanse mellom disse. Dette må også sees i sammenheng med hver enkelt bedrifts ønskede risikoeksponering. 
Eksempel på organisasjoner som har en høy risikoeksponering er finansinstitusjoner som investerer i kortsiktige papirer for å oppnå en umiddelbar gevinst.
Ethvert risikoreduserende tiltak har i seg selv en kostnad.
Risikoanalyser er et vesentlig element i risikostyringsprosessen.
ISO har publisert en standard på området, som er utgitt av Standard Norge som NS-ISO 31000:2009 Risikostyring – Prinsipper og retningslinjer.


== Referanser ==


== Eksterne lenker ==
Senter for statlig økonomistyring om risikostyring
Klavdija Bojarskikh

Klavdija Sergejevna Bojarskikh (russisk Клавдия Сергеевна Боярских; født 11. november 1939, død 12. desember 2009) var en russisk langrennsløper. Hun representerte Sovjetunionen.
Hun var den dominerende kvinnelige løperen under OL 1964 i Innsbruck, der hun vant begge de individuelle distansene (5 og 10 km). Hun gikk også for Sovjetunionens stafettlag, som vant med over to minutters margin til Sverige på sølvplass.
Hun greide nesten å kopiere denne seiersrekken under VM 1966 i Oslo. Hun vant 10 km og Sovjetunionen gikk til topps i stafetten, men på 5 km måtte hun ta til takke med sølv, slått av landslagskollegaen Alevtina Koltsjina.


== Se også ==
Liste over mestvinnende vinterolympiere


== Referanser ==


== Eksterne lenker ==
(en) Klavdija Bojarskikh – Olympics.com 
(en) Klavdija Bojarskikh – Olympic.org 
(en) Klavdija Bojarskikh – Olympedia 
(en) Klavdija Bojarskikh – Sports-Reference (OL-resultater – arkivert) 
(en) Klavdija Bojarskikh – FIS (langrenn)
Augustin Fresnel

Augustin-Jean Fresnel (født 10. mai 1788, død 14. juli 1827) var en fransk fysiker som bidro betydelig innen optikk. Fresnel studerte lysets oppførsel, både teoretisk og eksperimentelt. 
Hans oppdagelser og matematiske deduksjoner, basert på arbeidene til Thomas Young, utvidet hans bølgeteori om lys med mange flere optiske fenomener.
Sammen med François Arago studerte Fresnel lovene om interferens av polariserte stråler. Dette resulterte i «Fresnels rombe». Fresnel er sannsynligvis mest kjent for oppfinnelsen av Fresnel-linse, som ble tatt i bruk i fyr, og fremdeles er i bruk.


== Referanser ==
Oksøy fyr

Oksøy fyr ligger på en øy i Kristiansandsfjorden, Kristiansand kommune i Agder. Fyrstasjonen er et kystfyr som ble opprettet i 1832. Sammen med Odderøya fyr og Grønningen fyr danner fyret en sammenhengende struktur av navigasjonshjelpemidler for innseilingen til kysten og Kristiansand havn fra Skagerrak.


== Det første anlegget ==

Det første fyret på Oksøy var 23 meter høyt, bygd i tegl. Det ble også bygd et våningshus og et uthus for fyrforvalteren. Oksøy fyr ble tent for første gang den 25. november 1832.
Oksøy var det første fyr i landet med linseapparat og Norge var det tredje land i verden som innførte systemet.


== Dagens anlegg ==
Det opprinnelige fyrtårnet ble erstattet av et nytt, 36 meter høyt støpejernstårn i 1900. Det er et av landets høyeste. Også dette fyret har linseapparat: 1. ordens katadioptrisk linse, dvs. at den både reflekterer og forsterker lyset. Nominell rekkevidde er 19 nautiske mil.
Fremdeles finnes tufter etter tidligere fyrtårn, losstasjon, semaforstasjon og et tysk brakkeanlegg fra andre verdenskrig på fyrområdet.
Oksøy fyr eies av Staten. Fyret ble automatisert og avmannet i 2004. Det er fredet etter lov om kulturminner og som naturreservat etter lov om naturvern.


== Losstasjonen ==
Losstasjonen på Oksøy ble opprettet omkring 1950. Et styrehus fra fiskeskøyta «Agder 2» fra Flekkerøy ble bygd om til utkikkshytte for losene.
I 1979 ble losstasjonen flyttet til Kristiansand. I 1989 ble det gjort vedtak om at loshytta skulle restaureres og bevares for ettertiden. Sannsynligvis er den et av Norges minste kulturminner.


== Trivia ==
C. J. Bergh ble ansatt som den første fyrforvalteren – en stilling han hadde til 1875. Han døde 77 år gammel etter 38 års tjeneste og etterlot seg kone og 25 barn.
Forvalteren hadde også en assistent som etter ansettelseskontrakten skulle ha fri kost og losji, noe som på denne tiden innbefattet «1 eller 2 drammer daglig».


== Eksterne lenker ==
«Oksøy fyr». Kulturminnesøk. Riksantikvaren – Direktoratet for kulturminneforvaltning.
Catrin Nilsmark

Catrin Nilsmark (født 30. august 1967 i Göteborg i Sverige) er en profesjonell svensk golfspiller.  Debuterte på Ladies European Tour i 1987 og på LPGA-touren i 1995.
Når hun ikke spiller golf er hun en etterspurt foreleser innen ledelse og teambuilding.


== Amatørkarriere ==
Hun hadde en veldig fremgangsrik amatørkarriere og var medlem av det svenske landslaget 1983-87. Hun ble svensk juniormester i 1984 og vant også det årets Junior Orange Bowl internasjonale golfmesterskap. Hun spilte universitestgolf i ett år ved University of South Florida.Har også tre seire på Telia Tour: Höganäs Ladies Open i 1991, og Lerum Ladies Open og Öhrlings Match-SM i 1997.


== Profesjonell karriere ==
Nilsmark ble profesjonell i 1987, men den første delen av karriren ble hindret av en whiplash-skade etter en bilulykke. Hun fikk sin første seier på LET i Ford Classic i 1994 og deltok på den USA-baserte LPGA Touren i 1995 etter å ha fått en delt 15.-plass på LPGAs kvalifiseringsskole i 1994 som ga en fullverdig plass på touren. Hun fikk to seire i 1999 ved Evian Masters på Ladies European Touren og Valley of the Stars Championship på LPGA Touren. 
Nilsmark spilte i Solheim Cup i 1992, 1994, 1996, 1998 og 2000, og senket den vinnende putten i 1992 i Europas første seier over USA. Hun var kaptein da det europeiske laget vant Solheim Cup i 2003 i hjemlandet Sverige til tross for en alvorlig rygglidelse  og tapte som kaptein i 2005 turneringen. Hun ble utnevnt til kaptein for det europeiske laget i PING Junior Solheim Cup i 2007.


== Seire som prefesjonell (3) ==


=== LPGA-touren (1) ===
1999: Valley of the Stars Championship


=== Ladies European Tour (2) ===
1994: Ford Classic
1999: Evian Masters


== Solheim Cup ==
1992, 1994, 1996, 1998 og 2000. Kaptein for Europas lag 2003, 2005.


== Referanser ==


== Eksterne lenker ==
Profil hos LET
Profil hos LPGA
Catrin Nilsmark hos Bränninge GCC
Catrin Nilsmark hos Golfdata.se
Maria Hjorth

Maria Hjorth (født 15. oktober 1973 i Borlänge, Sverige) er en profesjonell svensk golfspiller. Hun spiller på både Ladies European Tour (LET) og LPGA-touren.


== Seire, LPGA ==
1999 SAFECO Classic, Mizuno Classic
2007 LPGA Navistar Classic
2010 LPGA Tour Championship
2011 Avnet LPGA Classic


== Seire, LET ==
2004 Ladies English Open
2005 Ladies English Open


== Solheim Cup ==
2002, 2005, 2007, 2009, 2011. På 21 matcher har hun 6 seire, 5 delte matcher og 10 tap.


== Eksterne lenker ==
(en) Maria Hjorth – World Curling Federation 
(en) Maria Hjorth – LPGA-touren 
(en) Maria Hjorth – Europatouren 
Profil hos LET
Iben Tinning

Iben Tinning (født 4. februar 1974) er en profesjonell dansk golfspiller. Hennes to første seire på Ladies European Tour (LET) kom i 2002. I 2003 vant hun LPGA-tourens kvalifiseringsskole, men 2004-sesongen endte skuffende og hun klarte ikke å beholde spilleretten. Tilbake i Europa vant hun Order of Merit i 2005, som den første danske golfspilleren noensinne til å ende som nummer 1 på pengelisten i en internasjonal tour. Tinning spilte på det europeiske laget i Solheim Cup i 2002, 2003, 2005 og 2007.


== Meritter ==
2010: Omega Dubai Ladies Masters
2005: Open de Espana Femenino, BMW Ladies Italian Open, Nykredit Masters
2002: Ladies Irish Masters, La Perla Italian Open


== Eksterne lenker ==
(en) Iben Tinning – Europatouren 
Profil hos LET
Villa fyr

Villa fyr er et nedlagt ledfyr ved havstykket Folda i Flatanger i Trøndelag.
Villa ble anlagt som kullblussfyr i 1839, og ble ombygd for drift med flytende brensel 1859. Fyret ble nedlagt 1890, og lyktehus av jern og linse – som ble montert i 1859 – ble flyttet over til Nordøyan fyr.
Villa var det første fyr som ble opprettet nord for Trondheimsfjorden. Det ble bygget i alt seks kullbussfyr i Norge mellom 1802 og 1839, og Villa antas å være det sist bygde kullblussfyr i verden, og trolig også det som senest var i drift. Villa er det best bevarte.
Fyrtårnet er 15 meter høyt, bygd i granitt, kleberstein og tegl; sekskantet med hvelvede trekkanaler i alle sider, enkelte av dem er delvis igjenmurt. En forseggjort støpejernstrapp fører opp til inngangen på fyret. Fyrstasjonen omfatter også assistentbolig og ruiner etter vokterbolig, gjerder, uthus, kullager og smie. Tidligere losstasjon og dagens naust, som er brukt som merkenaust, ligger ved havnen på Villa lenger øst. Tidligere lå også et naust inne i vågen innenfor havnen.


== Eksterne lenker ==
flatanger.kommune.no Severdigheter og kulturminner – Villa fyr
fyr.no
«Villa fyr». Kulturminnesøk. Riksantikvaren – Direktoratet for kulturminneforvaltning.
Shank

En shank, eller å shanke, er i golf betegnelsen på et feilslag der man som følge av en vridning av golfkøllen treffer ballen med hælen på køllen i stedet for med det flate slagfeltet. Som et resultat av dette farer ballen rett ut til høyre (for en høyrehendt spiller) og langs bakken, i stedet for høyt og rett frem slik et slag er ment å skulle være. Avhengig av hvor langt ut mot hælen ballen treffer, kan slaget i enkelte tilfeller også resultere kun i en stor slice eller hook.
Muffins

En muffins er et lite koppformet bakverk i porsjonsstørrelse. For å få riktig størrelse og form på muffinen, brukes gjerne muffinsformer. Det finnes to forskjellige varianter på baksten; én er basert på gjær og ligner et rundstykke, og én er basert på bakepulver og er mye søtere.
Den gjærbaserte varianten er den eldste, og navnet spores tilbake til det 11. århundre i Storbritannia. Moufflet på gammelfransk betød «myk» i forbindelse med brød. Den andre varianten, basert på bakepulver, er en amerikansk oppfinnelse.
For dem som er allergiske mot egg, finnes det også oppskrifter uten egg. For dem med melkeallergi finnes det erstatninger som mandelmelk, soyamelk, havremelk og kokosmelk.


== Eksterne lenker ==
 (en) Muffins – kategori av bilder, video eller lyd på Commons
Dexter Holland

Dexter Holland (født Bryan Keith Holland 29. desember 1965) er vokalist i bandet The Offspring.
Han er gift med hår-stylisten Kristine Luna og sammen skrev de sangen «Sessions». Han er far til Alexa Holland, som selv er musiker av yrke. Hun har skrevet «How Often» med inspirasjon hentet fra Holland og Lunas forhold.
Dexter ble i 2007, mars-utgaven av bladet Kerrang! kåret til nummer 73 i kåringen «100 Stars Who Rock Your World List».


== Referanser ==


== Eksterne lenker ==
Offisielt nettsted 
(en) Dexter Holland – kategori av bilder, video eller lyd på Commons 
(en) Dexter Holland på Internet Movie Database 
(en) Dexter Holland hos Rotten Tomatoes 
(en) Dexter Holland hos The Movie Database 
(en) Dexter Holland på Discogs 
(en) Dexter Holland på MusicBrainz 
(en) Dexter Holland på AllMusic
PCI Express

PCI Express eller PCIe er en standard for seriell kommunikasjon mellom en datamaskin og utvidelseskort. PCIe kom først som erstatning av PCI- og AGP-bussene i datamaskiner (PC). PCIe skiller seg fra PCI ved at busstopologien er punkt-til-punkt, mens den eldre PCI-standarden brukte en felles buss der hele bussen ble opptatt dersom én enhet sendte data. PCIe kan sende og motta data samtidig (full dupleks), mens de eldre teknikkene enten kunne skrive eller bare lese på et gitt tidspunkt (halv dupleks).
Standarden vedlikeholdes og utvikles av PCI-SIG, en referansegruppe som utgjøres av mer enn 900 selskaper. Per 2016 er det kommet tre revisjoner av standarden, og en fjerde ventes i 2017.
PCI finnes i ulike portkonfigurasjoner: 16x, 8x, 4x, 2x og 1x. Enkelt forklart kan man si at 1x bruker én PCIe-bane, og 16x bruker 16 PCIe-baner. Av de totalt 20 banene er det mulig å sette opp ulike konfigurasjoner, som f.eks. én 16x-, én 2x- og to 1x-porter.

PCIe benytter kontaktpunkt satt sammen i en «slot» for å gi plass til utvidelseskort (for eksempel grafikkort) i en PC. Mengden PCIe-baner man ønsker å bruke til et utvidelseskort, bestemmer antallet fysiske kontakter. Derfor vil den sloten som benytter 16 baner (16x) være fysisk større enn en som benytter én (1x). Et utvidelseskort som er bygd for å bruke én PCI-bane vil allikevel kunne settes ned, og fungere, i en 16x slot.
PCI x16 er den eldre utgaven av PCI Express og opererer på 16 bits bandbredde (250 MB/s, mens PCIe 2.0 opererer på 32 bits bandbredde (500 MB/s). PCI Express 3.0 er kom ut i november 2009, og har en hastighet på 1 GB/s per bane.
Siden ingen av dagens grafikkort støtter mer en x16 bandbredde, er det ikke forskjell på et PCI Express x16- og et PCI Express 2.0-kort. Likevel vil en få utbytte av SLI eller CrossFireX, der en kan koble opp flere grafikkort og utnytte alle 32 banene.


== Annen bruk ==
PCI Express External Cabling, også kjent som External PCI-Express, har en overføringshastighet på 250 MB/s for hver linje. Kabelspesifikasjonene er tilgjengelig for den som betaler. External PCI-Express åpner muligheten for å ha eksterne grafikkort.PCI Express utnyttes av SATA-Express som gjør at SSD-disker kan utnyttes med svært høy båndbredde. M.2 åpner også for å bruke flere PCI-Expresslinjer til samme formål.
USB-C kan også støtte PCI-Express, noe som utnyttes i Intels Thunderbolt


== Referanser ==
AGP

Accelerated Graphics Ports (AGP) (no. akselerert grafikkport), også kjent som Advanced Graphics Port, (no. avansert grafikkport) er en høyhastighets punkt-til-punkt kanal for tilkobling av grafikkort på et hovedkort i en datamaskin. Dens hovedoppgave er å assistere 3D-akselerasjonen i datamaskinens grafikk. Noen hovedkort er konstruert med flere uavhengige AGP-kontakter.
AGP er tregere enn dagens PCI Express, men raskere enn PCI. AGP er byttet ut til fordel for PCI Express.


== AGP versjoner ==
Intel slapp ut den første versjonen av AGP, under navnet "AGP Specification 1.0" i 1997. Den inneholdt både hastighetene 1x og 2x.

AGP 1x bruker en 32-bit kanal som opererer på 66 MHz, dette gir en maksimal båndbredde på 266 MB/s
AGP 2x bruker en 32-bit kanal som opererer på 66 MHz, men denne er "double pumped", noe som resulterer i en effektiv frekvens på 133 MHz og en båndbredde på 533 MB/s. Spenningen på signalene er den samme som i AGP 1x.
AGP 4x bruker en 32-bit kanal som opererer på 66 MHz men denne er "quad pumped", noe som resulterer i en effektiv frekvens på 266 MHz og en båndbredde på 1066 MB/s. Spenningen på signalene er 1.5 V.
AGP 8x bruker en 32-bit kanal som opererer på 66 MHz, men her er den effektive hastigheten igjen doblet, og er nå 533 MHz, noe som resulterer i en båndbredde på 2133 MB/s (2 GB/s). Spenningen på signalene er 0.8 V.


== Andre varianter av AGP ==
I tillegg til vanlig AGP 1x-8x, eksisterer det diverse AGP Pro kort. Den trenger mer strøm og er ofte lengre enn vanlige AGP-kort, selv om de bare fyller en AGP-tilkobling. AGP Pro har ikke blitt så veldig utbredt, og forekom mest i profesjonelle maskiner beregnet på tunge grafiske oppgaver, for eksempel grafisk modellering  og simulering. AGP-Pro kortet har et ekstra pins som sørger for ekstra strøm,  i motsetning til moderne strømkrevende 3D-kort som har egne tilkoplinger, enten Molex eller perifere tilkoplinger.

64-bit AGP, bruker en 64-bit kanal. Brukt i profesjonelle grafikkort.
AGP Express, må ikke forveksles med PCI Express. Dette er egentlig ikke et AGP-grensesnitt, men en måte å tilkoble AGP-kort over en PCI-buss.
AGI, ASRock Graphics Interface, er en proprietær variant av AGP. Formålet er å gi støtte for AGP for de Asrockhovedkortene som har brikkesett som i utgangspunktet ikke har støtte for AGP. Det er dessverre ikke kompatibelt med en rekke grafikkortbrikkesett, og man kan stille spørsmål ved ytelse og kvalitet.
AGX, Epox Advanced Graphics eXtended, er enda en proprietær variant av AGP. Den har de samme problemer som AGI, og brukermanualen anbefaler at man ikke bruker AGP 8x ATI kort med AGX-porter.
XGP, Biostar Xtreme Graphics Port, er enda en variant av AGP-standarden. Den har visse likheter med de to standardene over (AGI og AGX) i og med at den gir støtte for AGP-kort for brikkesett som i utgangspunktet ikke har det. Den deler også likhetene med støtte for diverse AGP-brikkesett.Siste AGP kort til dags dato er ATI's Radeon HD 3850


== Se også ==
AGP pinout
AGP expansion slots
AGP compatibility
Penten

Penten refererer til alle alkener med kjemisk formel C5H10 som inneholder en dobbeltbinding i sin molykylære struktur. 1-Penten (pent-1-en) og 2-penten (pent-2-en) er forskjellig fordi dobbeltbindingen sitter henholdsvis mellom første og andre, og mellom andre og tredje karbonatom; de er strukturisomerer. 1-Penten er en alfa-olefin.
Lydia Wideman

Lydia Wideman (født 17. mai 1920 i Vilppula, død 13. april 2019) var en finsk langrennsløper. Hun ble den første gullvinneren i et olympisk kvinnelangrenn da hun gikk til topps på 10 kilometer i OL i 1952 i Oslo.


== Referanser ==


== Eksterne lenker ==
(en) Lydia Wideman – Olympics.com 
(en) Lydia Wideman – Olympic.org 
(en) Lydia Wideman – Olympedia 
(en) Lydia Wideman – Sports-Reference (OL-resultater – arkivert) 
(en) Lydia Wideman – FIS (langrenn)
Björn Lind

Björn Lind (født 22. mars 1978) er en svensk langrennsløper som går for Hudiksvalls IF. Han kom på sjetteplass i sprintverdenscupen sesongen 2004/2005, og gikk til topps i sammendraget i sprintcupen den påfølgende sesongen.
Han ble olympisk mester i sprint (1,3 km) individuelt og på sprintstafett sammen med Thobias Fredriksson i OL i Torino 2006.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Björn Lind – Olympics.com 
(en) Björn Lind – Olympic.org 
(en) Björn Lind – Olympedia 
(en) Björn Lind – Sports-Reference (OL-resultater – arkivert) 
(sv) Björn Lind – Sveriges olympiske komité 
(en) Björn Lind – FIS (langrenn)